《发桂林刘帅立道同诸司出饯于甘棠渡口二首 其二》
宋代·孙觌

汹汹万号窍，飓风吹海浑。冥冥蔽一天，瘴云埋日昏。

南荒底日所，黄苇三家村。谁云花解笑，但有鸟能言。

缪恩解南冠，归路首北辕。酒行可以起，稚子候柴门。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。